
      BIROULUI  PERMANENT  

AL

       CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanței de urgență a Guvernului nr. 95/2012 pentru prorogarea termenelor prevăzute la alin. (2) și (4) ale art. 6 din Ordonanța de urgență a Guvernului nr. 114/2005 privind unele măsuri pentru derularea și finalizarea privatizării societăților comerciale filiale de distribuție și furnizare a energiei electrice „Electrica Moldova” ─ S.A. și „Electrica Oltenia” ─ S.A., transmis Comisiei spre dezbatere în fond, în procedură de urgenţă, cu adresa nr. PL-x 83 din            18 martie 2013, înregistrată sub nr. 21/68 din 19 martie 2013, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
  PREŞEDINTE
  Mihai  TUDOSE

   RAPORT 

   asupra
proiectului de Lege privind aprobarea 
Ordonanței de urgență a Guvernului nr. 95/2012 pentru prorogarea termenelor prevăzute la alin. (2) și (4) ale art. 6 din Ordonanța de urgență a Guvernului 
nr. 114/2005 privind unele măsuri pentru derularea și finalizarea privatizării societăților comerciale filiale de distribuție și furnizare a energiei electrice 
„Electrica Moldova” ─ S.A. și „Electrica Oltenia” ─ S.A.
                    În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere în fond, în procedură de urgenţă, cu proiectul de                   Lege privind aprobarea Ordonanței de urgență a Guvernului nr. 95/2012 pentru prorogarea termenelor prevăzute la alin. (2) și (4) ale art. 6 din Ordonanța de urgență a Guvernului nr. 114/2005 privind unele măsuri pentru derularea și finalizarea privatizării societăților comerciale filiale de distribuție și furnizare a energiei electrice „Electrica Moldova” ─ S.A. și „Electrica Oltenia” ─ S.A., transmis cu adresa nr. PL-x 83 din 18 martie 2013, înregistrată sub nr. 21/68 din 19 martie 2013.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege, în şedinţa din 11 martie 2013.
Consiliul Legislativ, prin avizul nr. 1104 din 19 decembrie 2012, a avizat favorabil proiectul de ordonanţă de urgenţă, cu observaţii şi propuneri.
Guvernul, prin adresa nr. 274 din data de 7 februarie 2013, precizează că menţine punctului de vedere iniţial de aprobare a Ordonanței de urgență a Guvernului nr. 95/2012 pentru prorogarea termenelor prevăzute la alin. (2) și (4) ale art. 6 din Ordonanța de urgență a Guvernului nr. 114/2005 privind unele măsuri pentru derularea și finalizarea privatizării societăților comerciale filiale de distribuție și furnizare a energiei electrice „Electrica Moldova” ─ S.A. și „Electrica Oltenia”           ─ S.A., în forma inițiatorului.
Comisia pentru buget, finanţe şi bănci a avizat favorabil iniţiativa legislativă, conform avizului nr. 22/112 din  26 martie 2013.

Comisia juridică, de disciplină şi imunităţi a avizat favorabil proiectul de lege, conform avizului nr. 31/376 din  26 martie 2013. 

Comisia pentru industrii şi servicii  a avizat favorabil iniţiativa legislativă în forma adoptată de Senat, conform avizului nr. 23/96 din 1 aprilie 2013.
Proiectul de lege supus dezbaterii are ca obiect de reglementare aprobarea Ordonanței de urgență a Guvernului nr. 95/2012 pentru prorogarea termenelor prevăzute la alin. (2) și (4) ale art. 6 din Ordonanța de urgență a Guvernului nr. 114/2005 privind unele măsuri pentru derularea și finalizarea privatizării societăților comerciale filiale de distribuție și furnizare a energiei electrice „Electrica Moldova” ─ S.A. și „Electrica Oltenia” ─ S.A. Prin prezentul proiect de act normativ se prorogă termenelor prevăzute la                                         alineatele (2) şi (4) ale articolului 6 din Ordonanţa de urgenţă a Guvernului                    nr. 114/2005, aprobată cu completări prin Legea nr. 277/2005, cu modificările ulterioare, până la data de 31 decembrie 2013.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus în şedinţa din 2 aprilie 2013. 

La dezbaterea acestui proiect de lege au participat, în calitate de invitaţi, din partea Ministerului Economiei, domnul Marcel Popa – secretar de stat şi domnul Mihai Frasin - consilier.
          La dezbaterea acestei iniţiative legislative, din totalul de 29 de membri ai Comisiei pentru politică economică, reformă şi privatizare au fost prezenţi                        28 deputaţi.

În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanței de urgență a Guvernului nr. 95/2012 pentru prorogarea termenelor prevăzute la alin. (2) și (4) ale art. 6 din Ordonanța de urgență a Guvernului                     nr. 114/2005 privind unele măsuri pentru derularea și finalizarea privatizării societăților comerciale filiale de distribuție și furnizare a energiei electrice              „Electrica Moldova” ─ S.A. și „Electrica Oltenia” ─ S.A., în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare. 

